**成語動畫廊【鵲巢鳩占】**

《第一場》

時：白天

景：主景

人：YY，博士(博)

 △主景。

△博坐椅上看書。

△博起身行開，YY入。

△YY坐博士椅子。

YY：（哼歌）喇喇……

△博入

博：喂YY！你做咩坐咗我張椅呀？

YY：博士，我見你都唔坐，我咪坐吓囉！

博：你想鵲巢鳩佔呀！

YY：吓！博士，咩叫鵲巢鳩佔呀？

博：你俾返張椅我坐，我就講俾你知喇！

YY：咁呀！……又好！

△YY起身，博士坐下。

博：呢故仔係出詩經嘅……

△Cut，接下場。

《第二場 》

時：白天

景：郊外大樹

人：鵲媽媽（鵲），大B，細B

 △接上場。

△郊外景，有大樹。

博VO：有一隻鵲辛辛苦苦咁築咗個巢噃！

△見鵲媽媽在樹上築巢，兩小鵲在樹下玩耍。

鵲：（開心）終於都完成咗喇！

△鵲飛到樹下。

鵲：大B，細B呀！我哋以後有屋住喇！

大、細B：（開心）嘩！好嘢呀！

△陰天，見一鳩鳥在飛。

△下起雨來。

鳩：哎吔！落雨添噃，今次真係幣傢伙喇！

△鳩飛向大樹，在鵲巢旁邊停下。

鳩：好凍呀！好凍呀！

鵲：外面落咁大雨，你不如入嚟避吓先喇！

鳩：好呀！唔該晒你呀！

△鳩入巢，身形龐大，已了半個巢。

鳩：鵲媽媽，你真係好人架喇！你對仔女又活潑又可愛添

呀！

△雨停，出太陽。

鵲：停咗雨喇！我要出去揾嘢食呀吓！

大B：嘩！好嘢呀！

細B：好嘢！有嘢食！

鳩：你放心去喇！我會幫你看住佢哋架喇！

△鵲媽飛走。

大，細B：拜拜！媽媽拜拜！

△鳩攤開身體睡巢內。

鳩：真係舒服喇！

大，細B：（被逼住）呀……！哎吔……！

大B：喂！乜你咁霸王架！

鳩：乜嘢霸王呀！咪阻住我瞓覺，快啲扯呀！

大B：呢個巢係我哋架喎！

鳩：你再唔走，係想打一身咁吖？

△大，細B被趕離巢，跌坐在樹下哭。

△時空過。

△鳩眼睛張開主觀鏡。

鵲：喂！你快啲起呀！你做咩霸咗我個巢呀！

鳩：哼！你有冇攪錯呀？呢個巢邊度鑿住你個名呀吓！（逼視鵲）你好快啲走呀！

△鵲媽媽帶大B細B傷心離開。

△CUT。

《第三場》

時：白天

景：主景

人：YY，博士(博)

△見博說話。

博：呢個就係鵲巢鳩佔嘅故事喇！如果話人無理強佔他人嘅嘢，就可以用鵲巢鳩佔呢句成語喇！YY，你明唔明白呀？

YY：博士，我明白喇！

△CUT。